Balasko Ádám | BKG SPORT
Balasko Ádám (1989.02.27.)
adam.balasko@gmail.com
Jelenlegi pozíció: U18 és megyei felnőtt vezetőedző, előkészítő.
6 évesen kezdtem el kosárlabdázni a Nagykőrösi Pityke Kosársuliban, Velkey István (Pityke) és Velkeyné Glaser Zsuzsanna kezei alatt. De már előtte is ismertem a sportágat, mert édesanyám és édesapám is versenyszerűen kosárlabdázott fiatalon.
A U12-től a Filtermat Nagykőrös egyesület utánpótlás tagja lettem, ahol edzőim voltak Szép Márton, Szarvas Gábor, Bányai Viktor, akiktől szintén sokat tanulhattam. U16-os korosztályban, Patay Zsolt és Somodi Norbert volt az edzőm, s mellette az NBII csapat állandó tagjaként játszottam.
18 éves koromban a Testnevelési Egyetem kezdtem meg tanulmányaimat, de sajnos súlyos gerincsérülésem miatt fel kellett hagynom az aktív kosárlabdázással. De nem szakadtam el tőle. Rehabilitációm során a Nagykőrösi Sólymok egyesületénél segédkeztem, volt edzőm Bányai Viktor mellett, főleg a játékosok egyéni képzésével foglalkoztam.
Szegeden folytattam tanulmányaimat, ahol megszereztem a kosárlabda sportedzői végzettséget is 2012-ben. Ebben az évben kezdtem el dolgozni a Szögedi Harcsák Kosársulinál, mint vezetőedző az U11-es korosztályban.
Tanulmányaim befejezése utána 2014-ben haza költöztem Nagykőrösre, és 2015-ben volt nevelő egyesületemnél a Pityke KSE-nél kezdtem el dolgozni az U11 és U12-es korosztály vezetőedzőjeként.
2018-ban csatlakoztam a Batyi családhoz. Jelenleg az U18-as fiú, és megyei felnőtt férfi csapat vezetőedzői pozícióit töltöm be, s mellette az előkészítő csoportok munkájában veszek részt felkészítő edzőként.
Edzői hitvallásom: „Egy csapat, egy szív, egy dobás.”
Fontos számomra, hogy a játékosaim megtanulják azt, hogy: „A tehetség nyeri a meccset, de a csapatmunka és az értelem nyeri a bajnokságot.” (Michael Jordan)
Számomra a kosárlabda mindig maga volt az élet, s a csapatom a családom. A kosárlabdától rengeteg szeretetet kaptam, és megannyi testvért, kikkel együtt izzadtunk a parketten, s ezt szeretném átadni játékosaimnak.
Fontos, hogy játékosaimnak átadjam azt a mentalitást, hogyha bent a pályán helyt tudnak állni, akkor kint az életben is.
Archívum Hónap kiválasztása 2019. május 2019. április 2019. március 2019. február 2019. január 2018. december 2018. november 2018. október 2018. július 2018. június 2018. május 2018. április 2018. március 2018. február 2018. január 2017. december 2017. november 2017. október 2017. szeptember 2017. augusztus 2017. július 2017. április 2017. március 2017. február 2017. január 2016. december 2016. november 2016. október 2016. szeptember 2016. július